Fjord1 MRF

Fjord1 MRF AS var et norsk ferge- og hurtigbåtselskap med hovedkontor i Molde som ble etablert i 2002 som et datterselskap for morselskapet Fjord1 Nordvestlandske AS, og som opererte ferge- og hurtigbåttransport i Møre og Romsdal på kontrakt for Møre og Romsdal fylkeskommune og Statens vegvesen. I 2012 ble datterselskapet Fjord1 MRF AS fusjonert med morselskapet Fjord1 Nordvestlandske AS, som dannet ny organisasjon og endret navn til Fjord1 AS.

Historie 
Det norske konsernselskapet Nordvestlandske AS (NVL) med hovedkontor i Florø ble etablert 9. mai 2001 som et felles eierselskap med de to norske fergeselskapene Møre og Romsdal Fylkesbåtar AS (MRF) og Fylkesbaatane i Sogn og Fjordane (FSF), der Møre og Romsdal fylkeskommune eide 41% og Sogn og Fjordane fylkeskommune eide 59% av eierandelene.

MRF og FSF eide også flere norske landbaserte transportselskap, disse var; Mørebil AS, LL Nordfjord og Sunnmøre Billag og Sogn Billag LL. MRF på sin side hadde holdt seg til sjøverts trafikk helt siden 1990-årene da MRF kjøpte flere rutebil- og transportselskaper på Sunnmøre, første var Mørebil AS, så Stranda og Sykkylven Billag AS, Storfjord Rutebilar AS og Sørøy-Buss AS. De tre siste transportselskapene ble fusjonert inn i Mørebil AS.

Den 6. desember 2002 presenterte konsernet sin nye identitet, Fjord1, og morselskapet endret navn fra Nordvestlandske AS til Fjord1 Nordvestlandske AS, mens Møre og Romsdal Fylkesbåtar AS ble omorganisert til et datterselskap for Fjord1 Nordvestlandske AS og endret navn til Fjord1 MRF AS med hovedkontor i Molde. Presentasjonen av konsernets nye identitet medførte også etableringen av datterselskapet Fjord1 MRF AS, som fortsatte virksomheten til MRF, dette skjedde som følge av dåpen av den nye polsk-bygde pendelfergen MF «Eira» i Molde den 6. desember 2002, som ble den første bilfergen levert for Fjord1 MRF AS.

Etter etableringen av Fjord1 ble også det norske transportselskapet Sunnmøre-Romsdal Billag AS kjøpt opp i 2003, og som i starten av 2005 ble slått sammen med Mørebil AS og omorganisert til Fjord1 Buss Møre AS (der det norske transportselskapet Aukra Auto AS eide 66% av eierandelene) og Fjord1 Gods Møre AS. Sistnevnte tok senere navnet Fjord1 Transport AS og tok over all godstransport på vei i Fjord1-konsernet. Den 31. desember 2010 ble Fjord1 Transport AS solgt til det norske transportselskapet Firda Billag AS, og ble 13. januar 2011 fusjonert med godstrafikken i Firda Billag AS og omorganisert til et datterselskap, navnet ble endret til Transferd AS. I løpet av 2011 og 2012 ble aksjene i Fjord1 Buss Møre AS solgt til Nettbuss AS.

Den 20. januar 2012 ble den nye pendelfergen MF «Edøyfjord» overlevert fra Fiskerstrand Verft AS på Sunnmøre til Fjord1 MRF AS. Bilfergen som hadde kapasitet på 50 personbilenheter og 146 passasjerer, ble døpt av gudmor Helen Skogan ved Edøy fergekai på Edøya, og ble satt inn på fergesambandet Edøya–Sandvika på Nordmøre, dette ville vise seg å være den siste bilfergen levert for datterselskapet Fjord1 MRF AS.

Mandag 23. april 2012 meldte morselskapet Fjord1 Nordvestlandske AS at selskapet ville operere som en ny samlet organisasjon fra og med denne dato. Det nye selskapet endret navn til Fjord1 AS og ville få hovedkontor i Florø, selv om noen funksjoner ville være basert i Molde. De to datterselskapene Fjord1 MRF AS og Fjord1 Fylkesbaatane AS ble fusjonert med Fjord1 AS som per 23. april 2012 ikke lenger ville være organisert som et konsernselskap, men at de to tidligere datterselskapene ville formelt bestå med dagens styre og respektive administrerende direktører frem til utløpet av kreditorfristen.

Administrerende direktør i Fjord1 MRF AS, Anker Grøvdal, gikk av med pensjon 1. august 2012.

Flåte

Bilferger 
Fjord1 MRF sine bilferger:

Hurtigbåter 
Fjord1 MRF sine hurtigbåter:

Referanser

Eksterne lenker 
  Historia til Fjord1 | Fjord1
  Fjord1 sine fartøy | Fjord1
  Fjordfähren in Norwegen / Fjordferjer i Norge

Sjøfart i Møre og Romsdal
Næringsliv i Møre og Romsdal
Fjord1
Artikler i sjøfart-prosjektet